Diari Oficial de la Generalitat Valenciana


Sumari del DOGV 4446, del 24-02-2003 (2003/1733)

Informació pública del programa d'actuació integrada de la UA AJC-3.
--------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1733


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació integrada de la UA AJC-3. [2003/Q1733]
  
El regidor delegat d'Urbanisme, en data 27 de desembre de 2002, va adoptar, entre unes altres, la següent resolució:
  
Resolució número 2.445/2002.
  
Vist l'expedient que es tramita per a l'aprovació del programa d'actuació integrada de la UA AJC-3, presentat, en data 2 d'octubre de 2002, per Francisco Antonio Malonda Girau, en representació de la mercantil Torres Camara y Cia. de Obras, SA, en què aporta dues còpies de:
  
- Projecte d'urbanització.
  
- Estudi de seguretat i salut.
  
- Projecte de reparcel·lació.
  
Vist l'informe tècnic favorable a l'efecte del sotmetiment a informació pública de l'arquitecte tècnic municipal, Jaume Roqueta i Alcaraz, de data 22 de novembre de 2002.
  
Vist que mitjançant l'escrit NRE 15.254, de data 10 de desembre de 2002, s'aporta justificant del pagament de taxes per tramitació d'expedients, així com un certificat de domini i càrregues de la finca aportada al procés reparcel·lador.
  
Atés l'informe jurídic favorable emés per la tècnica d'administració general, Alicia Ferrándiz Casal, de data 18 de desembre de 2002.
  
En virtut de les facultats que em conferix la Resolució de l'Alcaldia número 2.291, de data 27 de novembre de 2001, sobre delegació d'atribucions, i com a regidor delegat d'Urbanisme, resolc:
  
Primer
  
Sotmetre a informació pública l'alternativa tècnica del programa d'actuació integrada de la UE AJC-3, així com el seu projecte d'urbanització, projecte de reparcel·lació i estudi de seguretat i salut, presentat per Francisco Antonio Malonda Girau en representació de la mercantil Torres Camara y Cia. de Obras, SA, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, i en un diari de gran difusió de la província, durant el termini de 20 dies, comptadors des de la publicació del darrer anunci, perquè es puguen formular al·legacions, o si s'escau, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis es prorrogaran, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica distinta a la inicial i en presta caució per un import no inferior a l'1% del cost previst de les obres d'urbanització.
  
El termini d'obertura de pliques es farà en la següent data hàbil a la conclusió del termini per a presentar-les.
  
Segon
  
Ordenar la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació.
  
Tercer
  
Ordenar la notificació, prèviament a la publicació dels edictes, a tots els titulars registrals de les parcel·les incloses en l'àmbit d'actuació.
  
Cosa que us comunique perquè en prengueu coneixement i efectes oportuns.